**ZAPISNIK 01. SJEDNICE ŠKOLSKOG ODBORA**

**održane 02. veljače 2015. godine**

Prisutni: Lidija Ilijaš, , Mirjana Eršek, Krunoslav Bajzec

Odsutni: Danijel Drviš, Marija Bažulić, Katica Pejakić, Ljiljana Popovački-Račić (svi opravdali izostanak)

Ostali prisutni: Eduard Kovačević-ravnatelj Škole, Ivana Coha Kontrec - tajnica Škole

Sjednica je počela u 18:15 sati.

Ravnatelj je u zamjeni predsjednice Školskog odbora pozdravio sve prisutne, te dao na glasovanje zapisnik sa prošle sjednice. Zapisnik sa 13. sjednice jednoglasno je prihvaćen.

**AD.1.**

Ravnatelj je pročitao predloženi:

D N E V N I R E D:

1. Suglasnost na prijedlog ravnatelja za zapošljavanje učitelja tjelesne i zdravstvene kulture na određeno, nepuno radno vrijeme,

2. Suglasnost na prijedlog za zapošljavanje učiteljice matematike na određeno, nepuno radno vrijeme,

3. Izmjene Statuta OŠ Bistra- usklađivanje sa izmjenama Zakona o odgovju u obrazovanju u osnovnim i srednjim školama,

4. Pravilnik o zaštiti od požara - donošenje izmijenjenog Pravilnika,

5. Izvješće prosvjetne inspekcije,

6. Razno

Dnevni red je jednoglasno prihvaćen.

**Ad 1.**

Ravnatelj upoznaje članove Školskog odbora kako je dosadašnja učiteljica gđa Jasmina Lizačić Martinović u drugoj školi dobila puno radno vrijeme te smo za popunu tog radnog mjesta zatražili i dobili suglasnost Ureda državne uprave te je ravnatelj na temelju uputnice zaposlio gospodina Damira Harapina.

Školski odbor daje jednoglasnu suglasnost na zapošljavanje Damira Harapina.

**Ad 2.**

Učiteljica matematike Sandra Bećarević od 27. siječnja odlazi na čuvanje trudnoće. Ured državne uprave nema u evidenciji raspoloživih matematičara te smo shodno tome na Hrvatskom zavodu za zapošljavanje objavili potrebu za popunom tog radnog mjesta.

Pristigle su nam četiri molbe. Ravnatelj je do 60 dana zaposlio Antoniju Jurković, prvostupnicu matematike, nakon čega će biti raspisan natječaj za popunu tog radnog mjesta.

Školski odbor daje jednoglasnu suglasnost na zapošljavanje Antonije Jurković.

**Ad 3.**

Ravnatelj upoznaje članove Školskog odbora sa obvezom OŠ Bistra na izmjenu i dopunu Statuta kako bi bio usklađen sa novim izmjenama i dopunama Zakona o odgoju i obrazovanju u osnovnoj i srednjoj školi. Temeljem kratkog razlaganja svih izmjena i dopuna, Školski odbor jednoglasno donosi Odluku o izmjenama i dopunama Statuta Osnovne škole Bistra.

**Ad 4.**

Sukladno inspekcijskom nadzoru i uputama inspektora za protupožarnu zaštitu OŠ Bistra ima obavezu u svom Pravilniku o protupožarnoj zaštiti izmijeniti članak koji govori o odgovornosti za provođenje mjera protupožare zaštite, a kojom izmjenom se odgovornost za gore navedeno prenosi sa povjerenika za protupožarnu zaštitu na ravnatelja Škole. Ravnatelj obavještava članove odbora kako smo prema nalogu inspektora dali izradili novi dimnjak od inoksa u PŠ Jablanovec te je potrebno načiniti popis atestiranih aparata za zaštitu od požara koji je sastavni dio Pravilnika.

Školski odbor jednoglasno donosi odluku o izmjenama Pravilnika o protupožarnoj zaštiti OŠ Bistra.

**Ad 5.**

Uoči Božića u školi je bio prosvjetni inspektor povodom jednog izoliranog slučaja kojeg inspektor karakterizira kao vršnjačko nasilje. Ravnatelj ističe kako je stajalište škole (njegovo, edukacijske rehabilitatorice Ene Šifner, pedagoginje Štefice Ivić i učiteljice Sandre Brezec) kako se radi o običnom "naguravanju" dvojice dječaka sa stolicom iz kojeg je proizašlo da je jedan od dječaka udaren po obrazu i zadobio gotovo nevidljivu ogrebotinu i hematom. Škola je prema riječima ravnatelja poduzela (i dalje poduzima) sve što je bilo moguće i što je bila dužna, a nalaz prosvjetne inspekcije je zaključen bez najave nekih daljnjih mjera po pitanju odgovornosti Škole.

**Razno:**

Osnovna škola Bistra uključila se u projekat UNICEF-a pod nazivom "Marijini obroci" kojim želimo sudjelovati u skupljanju dobrovoljnih priloga kojima pomažemo financiranje prehrane za djecu siromašnih zemalja. Sudjelovat će učenici od 1. do 4. razreda. Također, u pripremi je nova dječja zbirka pjesama domoljubne poezije koju ćemo financirati uz pomoć sponzora.

Što se tiče izleta u ovoj školskoj godini jedina je mogućnost da idemo sa svojim materijalnim sredstvima jer županija nema novaca. To bi značilo štednju na drugim troškovima.

Ravnatelj je ukratko izvijestio članove Školskog odbora o stanju radova u Gornjoj Bistri.

**Sjednica je završila u 19:00 sati.**

Zapisničar: Predsjednica Školskog odbora:

Ivana Coha Kontrec Katica Pejakić (zamjena ravnatelj Eduard Kovačević)

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

KLASA:602-03/15-01/1

UR.BROJ:238-30-07-15-01

U Poljanici Bistranskoj, 03. veljače 2015. godine